हेड कांस्टेबल प्रमोशन परीक्षा पर स्टे की अर्जी खारिज, केस पर सुनवाई 2 को
चयनित जवान साढ़े सात मिनट में दौड़े दो किमी
विंटरवेकेशन इमरजेंसी कोर्ट ने 22 कांस्टेबलों की ओर से हैड कांस्टेबल प्रमोशन टेस्ट में धांधली का आरोप लगाते हुए दायर की स्टे की अर्जी खारिज कर दी। इनके मूल वाद पर सुनवाई 2 जनवरी को होगी।
इस मामले में अदालत ने परीक्षा बोर्ड के चेयरमैन आईजी आनंद श्रीवास्तव, सेक्रेट्री एसपी राजेंद्र प्रसाद गोयल और सरकार के प्रतिनिधि कलेक्टर रोहित गुप्ता को तलब किया था। इनकी आेर से एएसपी हनुमान प्रसाद मीणा जवाब देने और अधिवक्ता त्रिभुवन नाथ पुरोहित पैरवी करने उपस्थित हुए। पुलिस की ओर से जवाब में बताया कि जिन 22 सिपाहियों की ओर से परीक्षा को लेकर जताई आशंका बेबुनियादी है। वे जब चाहें अधिकारियों से कहकर अपनी कॉपियां देख सकते थे। उससे उन्हें पता चल जाता कि जो अंक मिले वे सही हैं या गलत। जवाब में बताया कि परिवादी कांस्टेबलों ने परीक्षा में धांधली, पेपर लीक और चहेते कांस्टेबलों को नकल कराने के कोई प्रमाण पेश नहीं किए हैं। सीसीटीवी बंद करने के आरोप पर एडवोकेट ने कहा कि कैमरे चुनाव के समय मतगणना पर नजर रखने के लिए निर्वाचन विभाग ने लगवाए थे। उनका इस्तेमाल कांस्टेबल प्रमोशन टेस्ट में नहीं किया गया। परीक्षा के दौरान अनियमितता की शिकायत सुनने के लिए एसपी, आईजी, डीजीपी, गृह सचिव, गृह मंत्री तक शिकायत करने के लिए स्वतंत्र थे। इन पक्षों को सुनने के बाद कोर्ट ने स्टे की अर्जी खारिज कर दी। इनके मूल वाद पर सुनवाई 2 जनवरी को होगी।
उदयपुर| पुलिसहेडकांस्टेबल पदोन्नति परीक्षा में चयनित जवानों ने बुधवार सुबह देबारी के पास पिंडवाड़ा हाईवे पर दो किमी दौड़ लगाई। इसमें चयनित 164 जवानों में से 161 ही पहुंचे। इसके लिए टारगेट 12 मिनट का था। कुछ युवा जवानों सहित कांस्टेबल हरीश ने साढ़े सात मिनट में ही दौड़ पूरी कर ली। परीक्षा में महिला जवान भी पीछे नहीं रहीं। इसके बाद पुलिस लाइन ग्राउंड में प्रेक्टिकल हुआ। आईजी आनंद श्रीवास्तव, एसपी राजेन्द्र प्रसाद गोयल, पीटीएस खेरवाड़ा कमांडेंट बींजाराम मीणा के बोर्ड ने पुलिस लाइन ग्राउंड में आउटडोर परीक्षा ली। जवानों ने परेड-ड्रिल की, फिंगर-फुट प्रिंट सैंपल लिए। एसएलआर, एके-47 सहित अन्य हथियारों की हैंडलिंग और चलाने के तरीके संबंधित प्रश्न पूछे। प्रेक्टिकल में एसएलआर और एलएमजी के पार्ट्स असेम्बल कराए गए। आईजी श्रीवास्तव ने बताया कि 161 कांस्टेबलों में से 135 को पदोन्नति दी है। एससी के 20, एसटी के 16 और सामान्य के 99 कांस्टेबल हेडकांस्टेबल पद पर पदोन्नत हुए हैं।
उदयपुर। पुलिस लाइन में हेड कांस्टेबल पदोन्नति परीक्षा में शस्त्र ट्रायल देते चयनित कांस्टेबल। भास्कर
hin_Deva hin_Deva hin_Deva hin_Deva hin_Deva hin_Deva